2023 ఆసియా కప్

2023 ఆసియా కప్ ఆసియా దేశాల క్రికెట్ జట్ల మధ్య జరిగే 16 వ క్రికెట్ టోర్నమెంటు. ఈ పోటీల్లో మ్యాచ్‌లు వన్డే ఇంటర్నేషనల్స్ (ODIలు)గా ఆడతారు. దీనికి పాకిస్తాన్, శ్రీలంకలు సంయుక్తంగా ఆతిథ్యం ఇస్తాయి.  ఈ పోటీల్లో 6 జట్లు ఆడతాయి.  ఇది 2023 ఆగస్టు, సెప్టెంబరుల్లో జరగనుంది  ఈ పోటీల్లో శ్రీలంక డిఫెండింగ్ ఛాంపియన్.  ఒకటి కంటే ఎక్కువ దేశాలు ఆతిథ్యమిస్తున్న మొదటి ఆసియా కప్ ఇది. ఈ పోటీల్లో నాలుగు మ్యాచ్‌లు పాకిస్థాన్‌లో జరగనుండగా, మిగిలిన తొమ్మిది మ్యాచ్‌లు శ్రీలంకలో జరుగుతాయి. 

ఆసియా క్రికెట్ కౌన్సిల్‌లోని ఐదు పూర్తి కాల సభ్యదేశాలైన ఆఫ్ఘనిస్తాన్, బంగ్లాదేశ్, ఇండియా, పాకిస్థాన్, శ్రీలంకలు ఈ టోర్నమెంట్‌లో పాల్గొంటాయి. 2023 ACC పురుషుల ప్రీమియర్ కప్‌ను గెలుచుకోవడానికి అర్హత సాధించిన నేపాల్ కూడా ఈ పోటీల్లో ఆడనుంది. నేపాల్ తొలిసారిగా అర్హత సాధించడం ద్వారా ACC ఆసియా కప్‌లో ఆడనుంది. ఆసియా క్రికెట్ కౌన్సిల్ (ACC) 2023, 2024 లలో జరిగే పోటీల విషయమై 2023 జనవరిలో క్యాలెండర్‌ను ప్రకటించింది,   అప్పుడే అది ఈ టోర్నమెంటు తేదీలను, ఆకృతినీ ధృవీకరించింది.  వాస్తవానికి, ఈ టోర్నమెంటు 2021లో జరగాల్సి ఉంది. అయితే COVID-19 మహమ్మారి కారణంగా 2023కి వాయిదా పడింది.

నేపథ్యం 
2020 జూన్‌లో, పాకిస్తాన్ క్రికెట్ బోర్డ్ (PCB), ఆసియా క్రికెట్ కౌన్సిల్ (ACC)తో సమావేశమైన తరువాత, భారతదేశం పాకిస్తాన్‌కు వెళ్లడానికి ఇష్టపడని నేపథ్యంలో, 2020 ఆసియా కప్‌కు శ్రీలంక ఆతిథ్యం ఇచ్చే విషయమై తాము ఒప్పుకుంటున్నట్లు తెలిపింది,    "COVID-19 మహమ్మారి ప్రభావం, పర్యవసానాల దృష్ట్యా, 2020 ఆసియా కప్ కోసం వివిధ వేదికల గురించి చర్చించబడ్డాయి, నిర్ణీత సమయంలో తుది నిర్ణయం తీసుకోవాలని నిర్ణయించుకున్నట్లు" సమావేశం తరువాత ACC ఒక పత్రికా ప్రకటనను విడుదల చేసింది.  2020 జూలైలో ఈ పోటీల వాయిదాకు సంబంధించి ఎసిసి అధికారిక ప్రకటన చేసింది.  2020 లో జరగాల్సిన పోటీలు, 2021 జూన్ లో శ్రీలంకలో జరిగేలా షెడ్యూలు మార్చారు. 

2021 మార్చిలో ప్రపంచ టెస్ట్ ఛాంపియన్‌షిప్‌లో భారత్ ఫైనల్‌కు అర్హత సాధించింది. ఈ పోటీ జూన్‌లో జరగనుంది. దాంతో జూన్ లోనే తలపెట్టిన ఈ టోర్నమెంటు మరింత వాయిదా పడే ప్రమాదం ఏర్పడింది.  టోర్నమెంట్ మరోసారి 2023కి వాయిదా పడింది  2021 మేలో ఎసిసి, 2021 టోర్నమెంటును 2023 కు వాయిదా వేస్తున్నట్లు ప్రకటించింది. ఇతర క్రికెట్ ఈవెంట్‌ల షెడ్యూల్‌పై COVID-19 వలన ఏర్పడిన నిరంతర ప్రభావం కారణంగా టోర్నమెంటును జరపడం కష్టమని పేర్కొంది.   2022 ఎడిషన్‌కు ఆతిథ్యం ఇచ్చే హక్కులను నిలుపుకున్న తర్వాత 2022 ఆసియా కప్‌కు పాకిస్థాన్ ఆతిథ్యం ఇవ్వాల్సి ఉంది.  అయితే, 2021 అక్టోబరులో, ఎసిసితో సమావేశం తరువాత, రమీజ్ రాజా, 2023 టోర్నమెంటుకు పాకిస్థాన్ ఆతిథ్యం ఇస్తుందని, 2022 పోటీలకు శ్రీలంక ఆతిథ్యం ఇస్తుందనీ ధృవీకరించాడు. 

2022 అక్టోబరులో, బోర్డ్ ఆఫ్ కంట్రోల్ ఫర్ క్రికెట్ ఇన్ ఇండియా (బిసిసిఐ) కార్యదర్శి, ఎసిసి ప్రెసిడెంటు అయిన జయ్ షా మాట్లాడుతూ, ఇరు దేశాల మధ్య కొనసాగుతున్న రాజకీయ ఉద్రిక్తతల కారణంగా భారతదేశం పాకిస్తాన్‌కు వెళ్లదని చెప్పాడు. పాకిస్థాన్‌ను ముందుగా ఆతిథ్య దేశంగా ధృవీకరించినప్పటికీ, "2023 ఆసియా కప్ తటస్థ వేదికపై జరుగుతుంది" అని పేర్కొన్నాడు. ఈ ప్రకటనకు సమాధానంగా, పాకిస్తాన్ క్రికెట్ బోర్డు (PCB) "ఈ ముఖ్యమైన, సున్నితమైన విషయం" గురించి చర్చించడానికి ACC బోర్డు అత్యవసర సమావేశం జరపాలని అభ్యర్థించింది. ఈ ప్రకటన వలన 2023 CWC, 2024-2031 సైకిల్‌లో భారతదేశంలో జరిగే ఇతర ICC ఈవెంట్‌లలో పాకిస్తాన్ పాల్గొనడంపై ప్రభావం ఉంటుందని పిసిబి తెలిపింది. 

2022 డిసెంబరులో అప్పటి పిసిబి ఛైర్మన్ రమీజ్ రాజా, పాకిస్తాన్‌లో ఆడడానికి భారతదేశం ఇష్టపడని కారణంగా తమ ఆతిథ్య హక్కులను ఉపసంహరిస్తే పాకిస్తాన్, ఈ టోర్నమెంటు నుండి వైదొలగే విషయాన్ని పరిశీలిస్తుందని చెప్పాడు. అయితే, 2023 జనవరిలో, టోర్నమెంటులో పాల్గొనే జట్లు, గ్రూపులను ఎసిసి ధృవీకరించింది. దాని ప్రకారం భారత, పాకిస్తాన్‌లు రెండూ పాల్గొంటాయి. 

2023 మార్చిలో, పాకిస్తాన్ ఆతిథ్య దేశంగానే ఉంటుందని ప్రతిపాదించారు. కనీసం రెండు భారత్-పాకిస్తాన్ పోటీలతో సహా, భారత్ ఆడే మ్యాచ్‌లన్నీ తటస్థ వేదికల్లో జరుగుతాయని ఆడాలని చెబుతూ, ఆ వేదిక ఏదో ధృవీకరించలేదు.  పాకిస్థాన్ ప్రతిపాదించిన హైబ్రిడ్ నమూనాను శ్రీలంక, బంగ్లాదేశ్‌లు తిరస్కరించాయి. దీనిపై స్పందించిన పీసీబీ చైర్మన్ నజామ్ సేథీ రెండు ప్రత్యామ్నాయాలను ప్రతిపాదించాడు. మొదటిది, భారతదేశం తమ మ్యాచ్‌లన్నీ తటస్థ వేదికలో ఆడటం, మిగిలిన జట్లకు పాకిస్తాన్ ఆతిథ్యం ఇవ్వడం. రెండవది, గ్రూప్ దశలో నాలుగు మ్యాచ్‌లు పాకిస్తాన్‌లో జరపాలి. రెండవ దశలో భారత జట్టు ఆడే మ్యాచ్‌లూ, ఆ తర్వాత ఫైనల్‌తో సహా తదుపరి దశ మ్యాచ్‌లూ అన్నీ తటస్థ వేదికలో జరపాలి. శ్రీలంక, బంగ్లాదేశ్‌లు ఈ రెండో ప్రత్యామ్నాయానికి అంగీకరించాయి. 

2023 ఆసియా కప్ ఆసియా దేశాల క్రికెట్ జట్ల మధ్య జరిగే 16 వ క్రికెట్ టోర్నమెంటు. ఈ పోటీల్లో మ్యాచ్‌లు వన్డే ఇంటర్నేషనల్‌ల రూపంలో ఆడతారు. దీనికి పాకిస్తాన్, శ్రీలంకలు సంయుక్తంగా ఆతిథ్యం ఇస్తున్నాయి. ఈ పోటీల్లో 6 జట్లు ఆడతాయి. ఇది 2023 ఆగస్టు, సెప్టెంబరుల్లో జరగనుంది  ఈ పోటీల్లో శ్రీలంక డిఫెండింగ్ ఛాంపియన్. ఒకటి కంటే ఎక్కువ దేశాలు ఆతిథ్యమిస్తున్న మొదటి ఆసియా కప్ ఇది. ఈ పోటీల్లో నాలుగు మ్యాచ్‌లు పాకిస్థాన్‌లో జరగనుండగా, మిగిలిన తొమ్మిది శ్రీలంకలో జరుగుతాయి.

విజేత 
2023 ఆసియా కప్, వన్డే ఇంటర్నేషనల్ క్రికెట్ టోర్నమెంట్ ఫైనల్ మ్యాచ్ 2023 సెప్టెంబరు 17న కొలంబోలో జరగగా భారత్ 10 వికెట్ల తేడాతో శ్రీలంకను ఓడించి ఎనిమిదో టైటిల్‌ను గెలుచుకుంది. శ్రీలంక డిఫెండింగ్ ఛాంపియన్‌గా నిలిచింది.

ఫార్మాట్ 
టోర్నమెంటు లోని  గ్రూపులు, ఫార్మాట్ లను 2023 జనవరి 9 న ప్రకటించారు. ఆరు జట్లను మూడు గ్రూపులుగా విభజించారు. మొత్తం 13 మ్యాచ్‌లలో ఆరు లీగ్ మ్యాచ్‌లు, ఆరు సూపర్ 4 మ్యాచ్‌లు, ఒక ఫైనల్ ఉన్నాయి.  క్వాలిఫయర్ ఈవెంట్ (2023 ACC పురుషుల ప్రీమియర్ కప్) ఛాంపియన్‌గా నిలిచిన భారతదేశం, పాకిస్థాన్, నేపాల్ లు గ్రూప్ Aలోను, డిఫెండింగ్ ఛాంపియన్‌ శ్రీలంక, బంగ్లాదేశ్, ఆఫ్ఘనిస్తాన్‌లు గ్రూప్ Bలోనూ ఉన్నాయి. ప్రతి గ్రూపు లోనూ మొదటి రెండు జట్లు సూపర్ 4కి చేరుకుంటాయి. అక్కడ తొలి రెండు స్థానాల్లో నిలిచిన జట్లు ఫైనల్‌లో తలపడతాయి. 

పాకిస్తాన్, భారతదేశం A1 & A2 సీడ్‌లుగా ఉండగా, బంగ్లాదేశ్, శ్రీలంకలు B1 & B2 గా ఉన్నాయి. ఒకవేళ నేపాల్, ఆఫ్ఘనిస్తాన్ సూపర్ ఫోర్ దశకు అర్హత సాధిస్తే, వారు నాకౌట్ అయిన జట్టు (గ్రూప్ Aలో పాకిస్థాన్ లేదా భారత్, గ్రూప్ Bలో శ్రీలంక లేదా బంగ్లాదేశ్) స్లాట్‌ను తీసుకుంటాయి.

జట్లు

మూలాలు